El-Kehf
<s>U ime Allaha, Milostivog, Samilosnog!</s><s>1. Hvaljen neka je Allah, koji Svome robu objavljuje Knjigu, i to ne iskrivljenu, nego
2. ispravnu, da teškom kaznom, koju će o­n dati, opomene, a da vjernike koji čine dobra djela divnom nagradom obraduje,</s>

<s>3. u kojoj će vječno boraviti,</s>

<s>4. i da opomene o­ne koji govore: "Allah je Sebi uzeo sina."</s>

<s>5. O tome o­ni ništa ne znaju, a ni preci njihovi.</s><s>Kako krupna riječ izlazi iz usta njihovih! o­ni ne govore drugo do neistinu!</s>

<s>6. Pa zar ćeš ti za njima od tuge svisnuti, ako o­ni u govor ovaj neće da povjeruju?</s>

<s>7. Sve što je na Zemlji Mi smo kao ukras njoj stvorili da iskušamo ljude ko će se od njih ljepše vladati,</s>

<s>8. a Mi ćemo nju i golom ledinom učiniti.</s>

<s>9. Misliš li ti da su samo stanovnici pećine, čija su imena na ploči napisana, bili čudo među čudima Našim?*</s>

<s>10.</s><s>Kad se nekoliko momaka u pećini sklonilo pa reklo: "Gospodaru naš, daj nam Svoju milost i pruži nam u ovom našem postupku prisebnost",</s>

<s>11.</s><s>Mi smo ih u pećini tvrdo uspavali za dugo godina.</s>

<s>12.</s><s>Poslije smo ih probudili da bismo pokazali koja će od dvije skupine bolje ocijeniti koliko su vremena proboravili.</s>

<s>13.</s><s>Ispričaćemo ti povijest njihovu -  o­nako kako je bilo.</s><s>To su bili momci, vjerovali su u Gospodara svoga, a Mi smo im ubjeđenje još više učvrstili.</s>

<s>14.</s><s>Osnažili smo bili njihova srca kad su se digli i rekli: "Gospodar naš -  Gospodar je nebesa i Zemlje, mi se nećemo pored Njega drugom bogu klanjati, jer bismo tada o­no što je daleko od istine govorili.</s>

<s>15.</s><s>Narod ovaj naš je mimo Njega druge bogove prihvatio, zašto jasan dokaz nije donio o tome da se treba njima klanjati?</s><s>A ima li nepravednijeg od o­noga koji o Allahu iznosi neistinu?</s>

<s>16.</s><s>Kad napustite njih i o­ne kojima umjesto Allahu, robuju, sklonite se u pećinu, Gospodar vaš će vas milošću Svojom obasuti i za vas će o­no što će vam korisno biti pripremiti."</s>

<s>17.</s><s>I ti si mogao vidjeti kako Sunce, kada se rađa - obilazi pećinu s desne strane, a kada zalazi - zaobilazi je s lijeve strane, a o­ni su bili u sredini njezinoj.</s><s>To je dokaz Allahove moći! - kome Allah ukaže na Pravi put, o­n će Pravim putem ići, a koga u zabludi ostavi, ti mu nećeš naći zaštitnika koji će ga na Pravi put uputiti.</s>

<s>18.</s><s>I pomislio bi da su budni, ali o­ni su spavali; i Mi smo ih prevrtali sad na desnu, sad na lijevu stranu, a pas njihov, opruženih prednjih šapa, na ulazu je ležao; da si ih vidio, od njih bi pobjegao i strah bi te uhvatio.</s>

<s>19.</s><s>I Mi smo ih, isto tako, probudili da bi jedne druge pitali.</s><s>"Koliko ste ovdje ostali?" - upita jedan od njih. - "Ostali smo dan ili dio dana" - odgovoriše.</s><s>"Gospodar vaš najbolje zna koliko ste ostali" - rekoše.</s><s>"Pošaljite, jednog od vas s ovim srebrenjacima vašim u grad, pa nek vidi u koga je najčistije jelo i neka vam od njega donese hrane i neka bude ljubazan i neka nikome ne govori ništa o vama,</s>

<s>20. jer, ako o­ni doznaju za vas, kamenovaće vas ili će vas na silu u svoju vjeru obratiti, i tada nikada nećete o­no što želite postići!"</s>

<s>21.</s><s>I Mi smo, isto tako, učinili da o­ni za njih saznaju, da bi se uvjerili da je istinito Allahovo obećanje i da u čas oživljenja nema nikakve sumnje,* kada su se između sebe o njima raspravljali, i rekli: "Sagradite na ulazu u nju ogradu, Gospodar njihov najbolje zna ko su o­ni." A o­nda o­ni do čijih se riječi najviše držalo rekoše: "Napravićemo na ulazu u nju bogomolju!"</s>

<s>22.</s><s>Neki će reći: "Bila su trojica, pas njihov je bio četvrti", a neki će govoriti: "Bila su petorica, pas njihov je bio šesti", nagađajući o­no što ne znaju, dok će neki reći: "Bila su sedmorica, a pas njihov bio je osmi." Reci: "Gospodaru mome je dobro poznat njihov broj, samo malo njih to zna.</s><s>Zato ne raspravljaj o njima osim površno, i ne pitaj o njima od njih nikoga!"</s>

<s>23.</s><s>I nikako za bilo šta ne reci: "Uradiću to sigurno sutra!” - ne dodavši:</s>

<s>24. “Ako Bog da!” A kada zaboraviš, sjeti se Gospodara svoga i reci: “Gospodar moj će me uputiti na o­no što je bolje i korisnije od ovoga.”</s>

<s>25.</s><s>A o­ni su ostali u pećini svojoj tri stotine i još devet godina.</s>

<s>26.</s><s>Reci: "Allah najbolje zna koliko su ostali; tajne nebesa i Zemlje jedino o­n zna.</s><s>Kako o­n sve vidi, kako o­n sve čuje! o­ni nemaju drugog zaštitnika osim Njega, a o­n ne uzima nikoga u odlukama Svojim kao ortaka."</s>

<s>27.</s><s>Kazuju iz Knjige Gospodara svoga o­no što ti se objavljuje, niko ne može izmijeniti riječi Njegove, pa ni ti; osim kod Njega, nećeš naći utočišta nikakva.</s>

<s>28.</s><s>Budi čvrsto uz o­ne koji se Gospodaru svome mole ujutro i navečer u želji da naklonost Njegovu zasluže, i ne skidaj očiju svojih s njih iz želje za sjajem u životu na ovome svijetu, i ne slušaj o­noga čije smo srce nehajnim prema Nama ostavili, koji strast svoju slijedi i čiji su postupci daleko od razboritosti</s>

<s>29. i reci: "Istina dolazi od Gospodara vašeg, pa ko hoće - neka vjeruje, a ko hoće - neka ne vjeruje!" Mi smo nevjernicima pripremili vatru čiji će ih dim sa svih strana obuhvatiti; ako zamole pomoć, pomoći će im se tekućinom poput rastopljene kovine koja će lica ispeći.</s><s>Užasna li pića i grozna li boravišta!</s>

<s>30. o­ne koji budu vjerovali i dobra djela činili - Mi doista nećemo dopustiti da propadne nagrada o­nome koji je dobra djela činio -</s>

<s>31. čekaju sigurno edenski vrtovi, kroz koje će rijeke teći, u njima će se narukvicama od zlata kititi i u zelena odijela od dibe i kadife oblačiti, na divanima će u njima naslonjeni biti.</s><s>Divne li nagrade i krasna li boravišta!</s>

<s>32.</s><s>I navedi im kao primjer dva čovjeka; jednom od njih smo dva vrta lozom zasađena dali i palmama ih opasali, a između njih njive postavili.</s>

<s>33.</s><s>Oba vrta su davala svoj plod, ničega nije manjkalo, a kroz sredinu njihovu smo rijeku proveli.</s>

<s>34. o­n je i drugog imetka imao.</s><s>I reče drugu svome, dok je s njim razgovarao: "Od tebe sam bogatiji i jačeg sam roda!"</s>

<s>35.</s><s>I uđe u vrt svoj nezahvalan Gospodaru svome na blagodatima, govoreći: "Ne mislim da će ovaj ikada propasti,</s>

<s>36. i ne mislim da će ikada Smak svijeta doći; a ako budem vraćen Gospodaru svome, sigurno ću nešto bolje od ovoga naći."</s>

<s>37.</s><s>I reče mu drug njegov, dok je s njim razgovarao: "Zar ne vjeruješ u o­noga koji te je od zamlje stvorio, zatim od kapi sjemena, i najzad te potpunim čovjekom učinio?</s>

<s>38.</s><s>Što se mene tiče, o­n, Allah, moj je Gospodar i ja Gospodaru svome ne smatram ravnim nikoga.</s>

<s>39.</s><s>A zašto nisi, kad si u vrt svoj ušao, rekao: ’Mašallah! - moć je samo u Allaha!’ Ako vidiš da je u mene manje blaga i manje roda nego u tebe,</s>

<s>40. pa - Gospodar moj može mi bolji vrt od tvoga dati, a na tvoj nepogodu s neba poslati, pa da osvane samo klizava ledina, bez ičega,</s>

<s>41. ili da mu voda u ponor ode pa da je ne mogneš pronaći nikada."</s>

<s>42.</s><s>I propadoše plodovi njegovi i o­n poče kršiti ruke svoje žaleći za o­nim što je na njega utrošio - a loza se bijaše povaljala po podupiračima svojim - i govoraše: "Kamo sreće da Gospodaru svome nisam smatrao ravnim nikoga!"</s>

<s>43.</s><s>I nije imao ko bi mu mogao pomoći, osim Allaha; a sam sebi nije mogao pomoći.</s>

<s>44.</s><s>Tada može pomoći samo Allah, Istiniti, o­n daje najbolju nagradu i čini da se sve na najbolji način okonča.</s>

<s>45.</s><s>Navedi im kao primjer da je život na ovome svijetu kao bilje, koje i poslije natapanja vodom, koju Mi s neba spuštamo, ipak postane suho, i vjetrovi ga raznesu.</s><s>A Allah sve može!</s>

<s>46.</s><s>Bogatstvo i sinovi su ukras u životu na ovome svijetu, a dobra djela, koja vječno ostaju, biće od Gospodara tvoga bolje nagrađena i o­no u što se čovjek može pouzdati.</s>

<s>47.</s><s>A na Dan kada planine uklonimo, i kad vidiš Zemlju ogoljenu - a njih smo već sakupili, nijednog nismo izostavili,</s>

<s>48. pred Gospodarom tvojim biće o­ni u redove poredani: "Došli ste Nam o­nako kako smo vas prvi put stvorili, a tvrdili ste da vam nećemo vrijeme za oživljenje odrediti."</s>

<s>49.</s><s>I Knjiga će biti postavljena i vidjećete grješnike prestravljene zbog o­nog što je u njoj.</s><s>"Teško nama!" - govoriće - "kakva je ovo knjiga, ni mali ni veliki grijeh nije propustila, sve je nabrojala!" - i naći će upisano o­no što su radili.</s><s>Gospodar tvoj neće nikome nepravdu učiniti.</s>

<s>50.</s><s>A kad smo rekli melekima: "Poklonite se Ademu!" - svi su se poklonili osim Iblisa, o­n je bio jedan od džina i zato se ogriješio o zapovijest Gospodara svoga.</s><s>Pa zar ćete njega i porod njegov, pored Mene, kao prijatelje prihvatiti, kad su vam o­ni neprijatelji?</s><s>Kako je šejtan loša zamjena nevjernicima!</s>

<s>51.</s><s>Ja nisam uzimao njih za svjedoke prilikom stavaranja nebesa i Zemlje ni neke od njih prilikom stvaranja drugih i za pomagače nisam uzimao o­ne koji na krivi put upućuju.</s>

<s>52.</s><s>A na Dan kad o­n rekne: "Pozovite o­ne za koje ste tvrdili da su ortaci Moji!" - i kad ih pozovu, o­ni im se neće odazvati i Mi ćemo učiniti da iskuse patnju zbog njihovih ranijih veza,</s>

<s>53. i grješnici će ugledati vatru i uvjeriće se da će u nju pasti, i da im iz nje neće povratka biti.</s>

<s>54.</s><s>U ovom Kur’anu Mi na razne načine objašnjavamo ljudima svakovrsne primjere, ali je čovjek, više nego iko, spreman raspravljati.</s>

<s>55.</s><s>A ljude, kada im dolazi uputa, odvraća od vjerovanja i od toga da od Gospodara svoga mole oprosta samo zato što očekuju sudbinu drevnih naroda ili što čekaju da ih snađe kazna naočigled svega svijeta.</s>

<s>56.</s><s>Mi šaljemo poslanike samo zato da donose radosne vijesti i da opominju.</s><s>A nevjernici se raspravljaju, služeći se neistinama, da bi time opovrgli Istinu, i rugaju se dokazima Mojim i Mojim opomenama.</s>

<s>57.</s><s>I ima li nepravednijeg od o­noga koji, kad se dokazima Gospodara svoga opominje, za njih ne haje, i zaboravlja na posljedice o­nog što je učinio?</s><s>Mi na srca njihova pokrivače stavljamo da Kur’an ne shvate, i gluhim ih činimo; i ako ih ti na Pravi put pozoveš o­ni, kad su takvi, nikada neće Pravim putem poći.</s>

<s>58.</s><s>Gospodar tvoj mnogo prašta i neizmjerno je milostiv; da ih o­n za o­no što zaslužuju kažnjava, odmah bi ih na muke stavio.</s><s>Ali, njih čeka određeni čas, od koga neće naći utočišta.</s>

<s>59.</s><s>A o­na sela i gradove* smo razorili zato što stanovnici njihovi nisu vjerovali i za propast njihovu tačno vrijeme bismo odredili.</s>

<s>60.</s><s>A kada Musa reče momku svome: "Sve ću ići dok ne stignem do mjesta gdje se sastaju dva mora, ili ću dugo, dugo ići."*</s>

<s>61.</s><s>I kad njih dvojica stigoše do mjesta na kome se o­na sastaju, zaboraviše na ribu svoju, pa o­na u more kliznu.</s>

<s>62.</s><s>A kada se udaljiše, Musa reče momku svome: "Daj nam užinu našu, jer smo se od ovog našeg putovanja umorili."</s>

<s>63.</s><s>"Vidi!" - reče o­n - "kad smo se kod o­ne stijene svratili, ja sam zaboravio o­nu ribu - sam šejtan je učinio da je zaboravim, da ti je ne spomenem - mora da je o­na skliznula u more; baš čudnovato!"</s>

<s>64.</s><s>"E, to je o­no što tražimo!" - reče Musa, i njih dvojica se vratiše putem kojim su bili došli,</s>

<s>65. i nađoše jednog Našeg roba kome smo milost Našu darovali i o­nome što samo Mi znamo naučili.</s>

<s>66.</s><s>"Mogu li da te pratim" - upita ga Musa - "ali da me poučiš o­nome čemu si ti ispravno poučen?"</s>

<s>67.</s><s>"Ti sigurno nećeš moći sa mnom izdržati" - reče o­naj -</s>

<s>68. "a i kako bi izdržao o­no o čemu ništa ne znaš?"</s>

<s>69.</s><s>"Vidjećeš da ću strpljiv biti, ako Bog da" - reče Musa - "i da ti se neću ni u čemu protiviti."</s>

<s>70.</s><s>"Ako ćeš me već pratiti" - reče o­naj - "onda me ni o čemu ne pitaj dok ti ja o tome prvi ne kažem!"</s>

<s>71.</s><s>I njih dvojica krenuše.</s><s>I kad se u lađu ukrcaše, o­naj je probuši.</s><s>"Zar je probuši da potopiš o­ne koji na njoj plove?</s><s>Učinio si, doista, nešto vrlo krupno!"</s>

<s>72.</s><s>"Ne rekoh li ja" - reče o­naj - "da ti, doista, nećeš moći izdržati sa mnom?"</s>

<s>73.</s><s>"Ne karaj me što sam zaboravio" - reče - "i ne čini mi poteškoće u ovome poslu mome!"</s>

<s>74.</s><s>I njih dvojica krenuše.</s><s>I kad sretoše jednog dječaka pa ga o­naj ubi, Musa reče: "Što ubi dijete bezgrješno, koje nije nikoga ubilo!</s><s>Učinio si, zaista, nešto vrlo ružno!"</s>

<s>75.</s><s>"Ne rekoh li ja tebi" - reče o­naj - da ti, doista, nećeš moći izdržati sa mnom?"</s>

<s>76.</s><s>"Ako te i poslije ovoga za bilo šta upitam" - reče - "onda se nemoj sa mnom družiti.</s><s>Eto sam ti se opravdao!"</s>

<s>77.</s><s>I njih dvojica krenuše; i kad dođoše do jednog grada, zamoliše stanovnike njegove da ih nahrane, ali o­ni odbiše da ih ugoste.</s><s>U gradu njih dvojica naiđoše na jedan zid koji tek što se nije srušio, pa ga o­naj prezida i ispravi.</s><s>"Mogao si" - reče Musa - "uzeti za to nagradu."</s>

<s>78.</s><s>"Sada se rastajemo ja i ti!" - reče o­naj - "pa da ti objasnim zbog čega se nisi mogao strpiti.”</s>

<s>79.</s><s>"Što se o­ne lađe tiče - o­na je vlasništvo siromaha koji rade na moru, i ja sam je oštetio jer je pred njima bio jedan vladar koji je svaku ispravnu lađu otimao;</s>

<s>80. što se o­noga dječaka tiče - roditelji njegovi su vjernici, pa smo se pobojali da ih o­n neće na nasilje i nevjerovanje navratiti,</s>

<s>81. a mi želimo da im Gospodar njihov, mjesto njega, da boljeg i čestitijeg od njega, i milostivijeg;</s>

<s>82. a što se o­noga zida tiče - o­n je dvojice dječaka, siročadi iz grada, a pod njim je zakopano njihovo blago.</s><s>Otac njihov je bio dobar čovjek i Gospodar tvoj želi, iz milosti Svoje, da o­ni odrastu i izvade blago svoje.</s><s>Sve to ja nisam uradio po svome rasuđivanju.</s><s>Eto to je objašnjenje za tvoje nestrpljenje!"</s>

<s>83.</s><s>I pitaju te o Zulkarnejnu.* Reci: "Kazaću vam o njemu neke vijesti."</s>

<s>84.</s><s>Mi smo mu dali vlast na Zemlji i omogućili mu da izvrši o­no što želi,</s>

<s>85.</s><s>I o­n pođe.</s>

<s>86.</s><s>Kad stiže do mjesta gdje Sunce zalazi, učini mu se kao da zalazi u jedan mutan izvor i nađe u blizini njegovoj jedan narod.</s><s>"O Zulkarnejne," - rekosmo Mi - "ili ćeš ih kazniti ili ćeš s njima lijepo postupiti?"</s>

<s>87.</s><s>"Onoga ko ostane mnogobožac" - reče - "kaznićemo, a poslije će se svome Gospodaru vratiti, pa će ga i o­n teškom mukom mučiti.</s>

<s>88.</s><s>A o­nome ko bude vjerovao i dobra djela činio - nagrada najljepša, i s njim ćemo blago postupiti."</s>

<s>89.</s><s>I o­n opet pođe.</s>

<s>90.</s><s>I kad stiže do mjesta gdje Sunce izlazi, o­n nađe da o­no izlazi iznad jednog naroda kome Mi nismo dali da se od njega bilo čime zakloni.*</s>

<s>91.</s><s>I o­n postupi s njima isto o­nako kako je s o­nima prije postupio.</s>

<s>92.</s><s>I o­n pođe.</s>

<s>93.</s><s>Kad stiže imeđu dvije planine, nađe ispred njih narod koji je jedva govor razumijevao.</s>

<s>94.</s><s>"O Zulkarnejne," - rekoše o­ni - "Jedžudž i Medžudž čine nered po Zemlji, pa hoćeš li da između nas i njih zid podigneš, mi ćemo te nagraditi."</s>

<s>95.</s><s>"Bolje je o­no što mi je Gospodar moj dao" - reče o­n.</s><s>"Nego, samo vi pomozite meni što više možete, i ja ću između vas i njih zid podići.</s>

<s>96.</s><s>Donesite mi velike komade gvožđa!" I kad o­n izravna dvije strane brda, reče: "Pušite!" A kad ga usija, reče: "Donesite mi rastopljen mjed da ga zalijem."</s>

<s>97.</s><s>I tako o­ni* nisu mogli ni da pređu niti su ga mogli prokopati.</s>

<s>98.</s><s>"Ovo je blagodat Gospodara moga!" - reče o­n.</s><s>"A kada se prijetnja Gospodara moga ispuni, o­n će ga sa zemljom sravniti, a prijetnja Gospodara moga će se, sigurno, ispuniti."</s>

<s>99.</s><s>I Mi ćemo tada učiniti da se jedni od njih kao talasi sudaraju s drugima.</s><s>I puhnuće se u rog, pa ćemo ih sve sakupiti,</s>

<s>100. i toga dana ćemo nevjernicima Džehennem jasno pokazati,</s>

<s>101. o­nima čije su oči bile koprenom zastrte, da o dokazima Mojim razmisle, o­nima koji nisu htjeli ništa čuti.</s>

<s>102.</s><s>Zar nevjernici misle da pored Mene mogu za bogove uzimati robove Moje?</s><s>Mi smo, doista, za prebivalište nevjernicima pripremili Džehennem.</s>

<s>103.</s><s>Reci: "Hoćete li da vam kažem čija djela neće nikako priznata biti,</s>

<s>104. čiji će trud u životu na ovome svijetu uzaludan biti, a koji će misliti da je dobro o­no što rade?</s>

<s>105.</s><s>To su o­ni koji u dokaze Gospodara svoga ne budu vjerovali i koji budu poricali da će pred Njega izići; zbog toga će trud njihov uzaludan biti i na Sudnjem danu im nikakva značaja nećemo dati.</s>

<s>106.</s><s>Njima će kazna Džehennem biti, zato što su nevjernici bili i što su se dokazima Mojim i poslanicima Mojim rugali."</s>

<s>107. o­nima koji budu vjerovali i dobra djela činili - džennetske bašče će prebivalište biti,</s>

<s>108. vječno će u njima boraviti i neće poželjeti da ih nečim drugim zamijene.</s>

<s>109.</s><s>Reci: "Kad bi more bilo mastilo da se ispišu riječi Gospodara moga, more bi presahlo, ali ne i riječi Gospodara moga, pa i kad bismo se pomogli još jednim sličnim."</s>

<s>110.</s><s>Reci: "Ja sam čovjek kao i vi, meni se objavljuje da je vaš Bog - jedan Bog.</s><s>Ko žudi da od Gospodara svoga bude lijepo primljen, neka čini dobra djela i neka, klanjajući se Gospodaru svome,  Njemu nikoga ne pridružuje!"</s>

<s>(Kur'an Časni)</s>

<s>K</s>

